ആട് ജീവിതം പൂര്ത്തിയാക്കണം, അതിനായി ഉടന് ബ്രേക്ക് എടുക്കുംപൃഥ്വിരാജ് 2002ല് മലയാളത്തിലേക്ക് എത്തിയ പൃഥ്വിരാജ് ഇപ്പോള് നടന് എന്നതിന് പുറമെ സംവിധായകന്, നിര്മാതാവ് എന്നീ നിലകളിലേക്കും വളര്ന്ന് കഴിഞ്ഞു. മലയാള സിനിമയുടെ പുത്തന് ചുവടുവെപ്പുകള്ക്ക് ചുക്കാന് പിടിക്കുന്നവരില് ഒരാള് പൃഥ്വിരാജ് കൂടിയാണ്. കൊവിഡ് കാലത്തും നടന്, നിര്മാതാവ്, സംവിധായകന് എന്നീ നിലകളിലെല്ലാം പൃഥ്വിരാജ് തിരക്കിലാണ്. Also read: ഫാഷന് ഡിസൈനര്ക്ക് ആഷിനോട് വെറുപ്പുണ്ടോ...?, ട്രോളുകള് വാരിക്കൂട്ടി താരത്തിന്റെ ജാക്കറ്റ് ലുക്ക് ഒട്ടനവധി ചിത്രങ്ങളാണ് പൃഥ്വിയുടേതായി അണിയറയില് ഒരുങ്ങുന്നത്. വരാനിരിക്കുന്ന സിനിമകളെ കുറിച്ചും ഷൂട്ടിങ് ആരംഭിക്കാന് പോകുന്ന സിനിമകളെ കുറിച്ചുമെല്ലാമുള്ള വിശേഷങ്ങള് പങ്കുവെച്ചിരിക്കുകയാണ് നടന് പൃഥ്വിരാജ് ഇപ്പോള്. അതില് എമ്ബുരാന് ഷൂട്ടിങ് അടക്കമുള്ളവയുടെ ഇപ്പോഴത്തെ അവസ്ഥയെ കുറിച്ച് അടക്കം പൃഥ്വി വിവരിക്കുന്നുണ്ട്. മനോരമ ഓണ്ലൈനിന് നല്കിയ അഭിമുഖത്തിലാണ് താരം മനസ് തുറന്നത്. വിശേഷങ്ങളിലേക്ക്... Also Read: ഓര്മിപ്പിക്കല്ലേ...., ട്രോളുകളോട് പ്രതികരിച്ച് നടന് ശരത്ത് മത്സരമല്ല... ട്രിബ്യൂട്ടാണ് കുരുതിക്ക് ശേഷം റിലീസിനൊരുങ്ങുന്ന ഏറ്റവും പുതിയ പൃഥ്വിരാജ് സിനിമയാണ് ഭ്രമം. സിനിമ ആമസോണ് പ്രൈമില് ഒക്ടോബര് ഏഴിന് റിലീസ് ചെയ്യും. അന്ധാധുന് എന്ന സിനിമയോടുള്ള മത്സരമായിട്ടല്ല ഭ്രമം റീമേക്ക് ചെയ്യാന് ഉദ്ദേശിച്ചതെന്നും ആ കഥാസന്ദര്ഭം മലയാളത്തിലേക്ക് എത്തുമ്ബോള് എങ്ങനെയായിരിക്കുമെന്ന് അനുഭവിക്കുന്നതിന് വേണ്ടിയാണ് റീമേക്ക് ചെയ്യാന് ഉദ്ദേശിച്ചതെന്നുമാണ് പൃഥ്വിരാജ് പറയുന്നത്. അന്ധനായി അഭിനയിക്കുന്ന ഒരാളായി അഭിനയിക്കുക എന്നത് വളെ ചലഞ്ചിങ്ങായി തോന്നിയിരുന്നുവെന്നും പൃഥ്വിരാജ് പറയുന്നു. ശങ്കറിനെ പോലൊരു സീനിയര് നടനെ ഭ്രമത്തിലൂടെ വീണ്ടും മലയാളിക്ക് മുമ്ബില് അവതരിപ്പിക്കാന് സാധിക്കുന്നത് സന്തോഷം നല്കുന്ന കാര്യമാണെന്നും പൃഥ്വിരാജ് പറയുന്നു. ചിത്രം റീമേക്ക് ചെയ്യാന് ഉദ്ദേശിച്ചപ്പോഴെ ശങ്കറിനെ സിനിമയുടെ ഭാഗമാക്കാന് തീരുമാനിച്ചിരുന്നുവെന്നും അദ്ദേഹം അല്ലാതെ മറ്റൊരാള് ആ കഥാപാത്രം ചെയ്യുന്നതിനെ കുറിച്ച് ചിന്തിച്ചിരുന്നില്ലെന്നും പൃഥ്വിരാജ് പറഞ്ഞു. പൃഥ്വിരാജിന് പുറമെ ഉണ്ണി മുകുന്ദന്, റാഷി ഖന്ന, മംമ്ത തുടങ്ങിയവരെല്ലാം സിനിമയുടെ ഭാഗമായിട്ടുണ്ട്. മലയാള സിനിമ ഒടിടിയിലേക്ക് മാറിയപ്പോള് മലയാള സിനിമ ഒടിടിയിലേക്ക് ചുരുങ്ങുകയല്ല ചെയ്തത്.. ലോകം മുഴുവന് മലയാള സിനിമ ശ്രദ്ധിക്കപ്പെടാന് തുടങ്ങിയതിന്റെ പോസറ്റീവ് വശം കാണാനാണ് ഇഷ്ടപ്പെടുന്നത്. ഒടിടിയിലൂടെ മലയാള സിനിമ വേറൊരു തലത്തിലേക്ക് ഉയര്ന്നു. ഒടിടിയിലേക്ക് സിനിമകള് റിലീസ് ചെയ്താലും തിയേറ്ററുകള് തുറക്കുന്നത് അനുസരിച്ച് വലിയ കാന്വാസിലുള്ള ചിത്രങ്ങള് കാണാന് ആളുകള് എന്തായാലും എത്തും പൃഥ്വിരാജ് പറയുന്നു ആടു ജീവിതം പൂര്ത്തിയാക്കാന് ബ്രേക്ക് ഇപ്പോള് അല്ഫോണ്സ് പുത്രന് സിനിമ ഗോള്ഡ് കേസിലാണ് അഭിനയിക്കുന്നത്. ഈ സിനിമയുടെ ഏറ്റവും വലയി പ്രത്യേകത അല്ഫോണ്സ് പുത്രന് വീണ്ടും സംവിധാനം ചെയ്യുന്ന സിനിമ എന്നത് തന്നെയാണ്. ഗോള്ഡിന് ശേഷം കടുവ പൂര്ത്തീകരിക്കും. ഏറെ പ്രതീക്ഷയുള്ള ഒരു സിനിമ കൂടിയാണത്. ശേഷം ഒരു ബ്രേക്ക് എടുത്ത് ആടു ജീവിതത്തിന് വേണ്ടിയുള്ള തയ്യാറെടുപ്പുകളിലായിരിക്കും. ചില ട്രാന്സ്ഫോമേഷനുകള് ആട് ജീവിതത്തിന്റെ രണ്ടാം ഭാഗത്തിന് ആവശ്യമുണ്ട് ശേഷം ഫെബ്രുവരിയോടെ ചിത്രത്തിന്റെ ഷൂട്ടിങിനായി പോകും. പൃഥ്വിരാജ് പറഞ്ഞു. എമ്ബുരാനെ കുറിച്ച് ഇപ്പോള് ചിന്തിക്കാന് സാധിക്കുന്നില്ലെന്നും ലൊക്കേഷന് കാണാന് പോലും പോകാന് പറ്റാത്ത സാഹചര്യമാണെന്നുമാണ് പൃഥ്വിരാജ് പറയുന്നത്. ലോകത്തിന്റെ അവസ്ഥയില് മാറ്റം വരുന്നത് അനുസരിച്ച് അടുത്ത വര്ഷത്തടെ സിനിമയുമായി ബന്ധപ്പെട്ടുള്ള പ്രവൃത്തികള് ആരംഭിച്ചേക്കുമെന്നും പൃഥ്വിരാജ് കൂട്ടിച്ചേര്ത്തു. റിലീസിനൊരുങ്ങുന്ന ഭ്രമവും ബ്രോ ഡാഡിയും പൃഥ്വിരാജിനെ നായകനാക്കി രവി.കെ.ചന്ദ്രന് സംവിധാനം ചെയ്ത സിനിമയാണ് ഭ്രമം. റേ മാത്യൂസ് എന്ന നിഗൂഢതകള് ഒളിപ്പിച്ച ഒരു പിയാനിസ്റ്റിന്റെ വേഷമാണ് ചിത്രത്തില് പൃഥ്വിരാജിന്. കൂടാതെ ബ്രോ ഡാഡി എന്ന പൃഥ്വിരാജ് സിനിമയും റിലീസിന് തയ്യാറെടുക്കുകയാണ്. മോഹന്ലാല് നായകനായ സിനിമയുടെ റൈറ്റ്സ് ഹോട്ട്സ്റ്റാറിന് വിറ്റതായി വാര്ത്തകള് വന്നിരുന്നു. എന്നാല് ഇതുവരെയും സ്ഥിരീകരണം വന്നിട്ടില്ല. source: filmibeat.com